
రాష్ట్రంలో ప్రభుత్వ భూమిని ఆక్రమించుకున్న వారికి ఉచితంగానూ, నామమాత్రపు ధరలకు క్రమబద్ధీకరించాలని ప్రభుత్వం నిర్ణయించినట్లు వార్తలొస్తున్నాయి. ఇది తీవ్ర గర్హనీయమే కాక ప్రభుత్వం తన అధికారాలను దుర్వినియోగపరచడమే అవుతుంది. పేదల ముసుగులో వివిధపార్టీల నాయకులకు, వారి తాబేదార్లకు ప్రజల ఆస్తిని దోచిపెట్టడం తప్ప మరేమీ కాదు. నిజంగా ప్రజల కోసమే అయితే, చట్టాలపై గౌరవంతో ప్రభుత్వ స్థలాలను ఆక్రమించుకున్న వారికి సహకరించడమేమిటి? అదే సమయంలో వేల రూపాయలు అద్దెలు చెల్లిస్తూ, అద్దె ఇళ్ళల్లో నివసిస్తున్న పేదల మాటేమిటి? అంటే ప్రభుత్వం ఒకరిని – వారి ఖర్మానికి వారిని వదిలేసి, చట్టవ్యతిరేకులకు అండగా నిలవడమేగా! ఇప్పటికే ఉచిత కానుకలు వంటి నిరర్థక, అనుత్పాదక పథకాల ద్వారా ప్రజాధనాన్ని వృథా చేస్తున్నారు. ముఖ్యంగా రాజకీయనాయకులు, వివిధ స్థాయిల్లోని ప్రజాప్రతినిధులు, వారి అనుచరగణాలకు తప్ప సామాన్య పేద ప్రజలకు ఆశించినంతగా ప్రయోజనం దక్కడం లేదు. ప్రభుత్వ యంత్రాంగం కేవలం రాజకీయ ప్రయోజనాలకే పెద్దపీట వేస్తూ, పేద, సామాన్య ప్రజలకు తీరని అన్యాయం చేస్తున్నది.- వి. పేరయ్య శాస్త్రి, విజయవాడ

rashtramlo prabhutva bhoomini aakraminchukunna vaariki uchitamgaanuu, naamamaatrapu dharalaku kramabaddheekarinchaalani prabhutvam nirnayinchinatlu vaartalostunnaayi. idhi teevra garhaneeyame kaaka prabhutvam tana adhikaaraalanu durviniyogaparachadame avutundi. pedala musugulo vividhapaartiila naayakulaku, vaari taabedaarlaku prajala aastini dochipettadam tappa maremi kaadu. nijamgaa prajala kosame ayithe, chattalapai gowravamtho prabhutva sthalaalanu aakraminchukunna vaariki sahakarinchadamemiti? adhe samayamlo vela roopaayalu addelu chellistuu, adde illallo nivasistunna pedala matemiti? ante prabhutvam okarini – vaari kharmaniki vaarini vadilesi, chattavyatirekulaku andagaa nilavadamegaa! ippatike uchita kaanukalu vanti nirarthaka, anutpaadaka pathakaala dwara prajaadhanaanni vruthaa chestunnaru. mukhyamgaa raajakeeyanaayakulu, vividha sthaayillooni prajaapratinidhulu, vaari anucharaganaalaku tappa saamaanya pedha prajalaku aasinchinantagaa prayojanam dakkadam ledu. prabhutva yantraangam kevalam rajakeeya prayojanaalake peddapeeta vestu, pedha, saamaanya prajalaku teerani anyayam chestunnadi.- vi. paerayya saastri, vijayavada